Source: https://podpora.financnasprava.sk/615973-Vznik-da%C5%88ovej-povinnosti-pri-uplat%C5%88ovan%C3%AD-osobitnej-%C3%BApravy-uplat%C5%88ovania-dane-pod%C4%BEa--68d-z%C3%A1kona-o-DPH
Timestamp: 2019-08-24 20:06:52+00:00

Document:
Vznik daňovej povinnosti pri uplatňovaní osobitnej úpravy uplatňovania dane podľa § 68d zákona o DPH
Úvod > DPH > Osobitná úprava uplatňovania dane na základe prijatia platby za dodanie tovaru alebo služby > Vznik daňovej povinnosti pri uplatňovaní osobitnej úpravy uplatňovania dane podľa § 68d zákona o DPH
Otázka č. 1 – Vznik daňovej povinnosti pri vývoze tovaru
Platiteľ dane uplatňujúci osobitnú úpravu dodal tovar na Ukrajinu zdaniteľnej osobe. Preprava bola vykonaná na účet dodávateľa. Platiteľ dane má colné vyhlásenie (JCD) o prepustení tovaru v režime vývoz s miestom určenia v 3. štáte, potvrdené colným orgánom s dňom výstupu tovaru z colného územia EÚ 20.5.2019. Kedy vzniká platiteľovi daňová povinnosť? Kedy vzniká právo na odpočítanie dane z tovarov a služieb kúpených od iných platiteľov dane v tuzemsku a použitých v súvislosti s vývozom tovaru?
Daňová povinnosť vzniká platiteľovi dane podľa § 19 ods. 9 zákona o DPH, t.j. dňom, kedy tovar vystúpil z územia ES, t.j. dňom 20.5.2019. Právo na odpočítanie dane z tovarov a služieb kúpených od iných platiteľov dane v tuzemsku a použitých v súvislosti s vývozom tovaru oslobodeného podľa § 47 zákona o DPH vzniká dňom zaplatenia za tovar alebo službu dodávateľovi.
Otázka č. 2 - Vznik daňovej povinnosti
Platiteľ dane D uplatňujúci osobitnú úpravu dodal dňa 14.5.2019 platiteľovi O tovar v cene 3 200 eur, z toho základ dane 2 816 eur, DPH 20 % 384 eur. Platiteľ dane D uviedol na faktúru informáciu ,,daň sa uplatňuje na základe prijatia platby“. Platiteľ dane O čiastočne zaplatil za tovar bezhotovostným prevodom dňa 30.5.2019. Čiastočná platba vo výške 1200 eur bola na bankový účet platiteľa D pripísaná dňa 1.6.2019. Kedy vzniká daňová povinnosť platiteľovi dane D?
Daňová povinnosť z prijatej platby vzniká platiteľovi dane D prijatím platby na bankový účet, t.j. 1.6.2019 vo výške 200 eur (1200x20/120). Platiteľ dane D uvedie daňovú povinnosť v daňovom priznaní za zdaňovacie obdobie jún 2019, resp. II. štvrťrok 2019.
»Kedy a za akých podmienok môže platiteľ dane začať používať osobitnú úpravu uplatňovania dane podľa § 68d
»Vznik práva na odpočítanie dane pri uplatňovaní osobitnej úpravy uplatňovania dane podľa § 68d zákona o DPH
»Oprava základu dane v súvislosti s používaním osobitnej úpravy uplatňovania dane podľa § 68d
»Oprava odpočítanej dane v súvislosti s používaním osobitnej úpravy uplatňovania dane podľa § 68d
»Odpočítanie dane pri registrácii platiteľa dane, ktorý sa rozhodol pre osobitnú úpravu uplatňovania dane podľa § 68d
»Skončenie uplatňovania osobitnej úpravy

References: § 68
 § 68
 § 19
 § 47
 § 68
 § 68
 § 68
 § 68
 § 68